b'\n_START_ARTICLE_\nKarl Kova\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKarel Kova\xc4\x8d se je rodil v Murski Soboti, kot K\xc3\xa1roly Zolt\xc3\xa1n Kov\xc3\xa1ts o\xc4\x8detu Istvan Kov\xc3\xa1ts-u evangeli\xc4\x8danskemu seniorju in dolgoletnemu predsedniku Prekmurske banke, ter materi Ireni pl. Berke, ki je bila iz stare ugledne plemi\xc5\xa1ke dru\xc5\xbeine (njen o\xc4\x8de je bil Mihael Berke, stari o\xc4\x8de pa vpliven odvetnik ter ogrski poslanec Jo\xc5\xbeef Berke). Njegov boter je bil Dr. Zoltan Czipott cs. kr. okrajni zdravnik in predstojnik murskosobo\xc5\xa1ke bolni\xc5\xa1nice, sin Rudolfa Czipott-a. Karel Kova\xc4\x8d se je poro\xc4\x8dil se je z Frido Fichtm\xc3\xbcller,prekmursko pisateljico, s katero je imel enega sina._NEWLINE_Po kon\xc4\x8dani osnovni \xc5\xa1oli je obiskoval internat oz. gimnazijo v Bratislavi, ter v kraju Obersch\xc3\xbctzen na Gradi\xc5\xa1\xc4\x8danskem. Nato je na teolo\xc5\xa1ki fakulteti v \xc5\xa0opronu \xc5\xa1tudiral teologijo. Iz \xc5\xa0oprona je od\xc5\xa1el v Zagreb kot voja\xc5\xa1ki kaplan pri \xc5\xa1kofu dr. Filip Popp-u, nato pa je bil nekaj mesecev kaplan v Vervenki. Za duhovnika ga je 22. junija 1924 posvetil \xc5\xa1kof Bela Kapi v Szombathely-ju. Nato se je vrnil v Prekmurje in 1. novembra 1925. leta prevzel slu\xc5\xbebo duhovnika v Gornjih Slave\xc4\x8dih, kjer je v 16 mesecih leta 1928 zgradil cerkev. Prav tako je fari zagotovil vsa ostala poslopja, ki so potrebna za duhovni\xc5\xa1ko delovanje , kot so \xc5\xbeupni\xc5\xa1\xc4\x8de itd. Med obema vojnama je objavil precej \xc4\x8dlankov v evangeli\xc4\x8danskem \xc4\x8dasopisju. Po drugi svetovni vojni ga je komunisti\xc4\x8dna oblast skupaj z nekaterimi evangeli\xc4\x8danskimi duhovniki (Leopold Hari, itd. med zaprtimi pa je bil tudi S\xc3\xa1ndor Mikola) zaprla v tabori\xc5\xa1\xc4\x8de Sternthal (Kidri\xc4\x8devo), iz katerega pa se je \xc4\x8dez eno leto vrnil v svojo faro. Duhovni\xc5\xa1ko slu\xc5\xbebo je opravljal do leta 1978 in bil med letoma 1953 in 1959 senior evangeli\xc4\x8danske cerkve. V tem obdobju je ev. cerkev v Sloveniji sklenila pogodbo z dr\xc5\xbeavnim socialnim zavarovanjem o pravici do pokojnine in brezpla\xc4\x8dnega zdravljenja za ev. duhovnike. Po upokojitvi se je preselil v Maribor kjer je leta 1983 tudi umrl.'